नई दिल्ली: बॉलीवुड एक्टर सिद्धार्थ मल्होत्रा ने अभिनेत्री-निर्माता नीतू चंद्रा की फटकार के बाद भोजपुरी पर अपनी टिप्पणी के लिए माफी मांगी है और कहा है कि उनका इरादा भाषा को अपमानित करने का नहीं था. सिद्धार्थ ने ट्वीट कर कहा, मैंने हाल ही में एक नई भाषा बोलने की कोशिश की जब मैं एक टीवी शो पर था. अगर मैंने अनजाने में किसी की भावना को चोट पहुंचाई है तो मैं माफी मांगता हूं और आपको आश्वस्त करता हूं कि किसी भी तरह से किसी का भी अनादर करने की मंशा नहीं थी.